*For eidsvollsmannen: John Moses*

**John Moses** (født 12. juni 1885 i Strand i Rogaland, død 3. mars 1945 i Rochester i Minnesota) var en norsk-amerikansk politiker, som var den 22. guvernøren i delstaten Nord-Dakota fra 1939 til 1945, og satt tre måneder USAs senat som Nord-Dakotas første senator fra Det demokratiske parti.

Liv og virke
------------

### Familie og yrke

Han ble født på Løvbrekke prestegård i Strand som sønn av sogneprest Henrik Bauer Moses og hustru Isabella Frederikke Desirée Eckersberg. Hans oldefar i direkte mannslinje var eidsvollsmannen John Moses.

Etter å ha fullført middelskolen på Kongsvinger i 1900 og toårig merkantilt kurs ved Christiania Handelsgymnasium i 1902, utvandret han til USA i 1905, og arbeidet for Great Northern Railway fra 1906 til 1911. Han begynte deretter på University of North Dakota hvor han tok bachelorgraden i 1914 og kandidatgraden i jus (*Juris Doctor*) året etter.

Han praktiserte deretter som advokat i Hazen i Nord-Dakota. Han giftet seg med Ethel Joslyn og de fikk de fire barna John R. Moses (1919–2007), James J. Moses (1922–2003) og Mary J. Moses Schwichtenberg (1923–1988).

### Politisk virke

Han ble valgt som statsadvokat i Mercer County i årene fra 1919 til 1923 og fra 1927 til 1933.

I 1936 stilte han opp i guvernørvalget og kom på tredjeplass bak de to tidligere guvernørene, republikanerne William Langer og Walter Welford. Ved valget i 1938 ble han valgt som guvernør og etterfulgte William Langer som da hadde vært valgt som guvernør i to perioder.

I sin tid som guvernør arbeidet Moses for å reduserte de offentlige utgiftene og balansere budsjettene. Han ble gjenvalgt i valgene i 1940 og 1942. I krigsårene forsøkte han å få krigsindustri til Nord-Dakota, uten å lykkes. Han lyktes Imidlertid med å balansere budsjettene, og landbruket blomstret i hans periode, Hans embetsperiode var preget av økonomisk vekst for Nord-Dakota.

Moses var en populær guvernør, som kunne holde politiske taler på tysk, engelsk og norsk, avhengig av publikum. Som demokrat, fikk han likevel støtte fra begge partier.

Ved senatsvalget i 1944 slo han den sittende senatoren, republikaneren Gerald Nye, og ble valgt inn som senator fra Nord-Dakota.

### Død

Moses døde 3. mars 1945, to måneder etter han hadde blitt innsatt i Senatet, under en åpen hjerteoperasjon. Han er gravlagt på St. Mary's Cemetery i Bismarck.

Referanser
----------

1. 1 2   Find a Grave, Find a Grave 8124178, besøkt 9. oktober 2017[Hentet fra Wikidata]
2. 1 2   Social Networks and Archival Context, oppført som John Moses (American politician), SNAC Ark-ID w6w389k9, besøkt 9. oktober 2017[Hentet fra Wikidata]
3. ↑   Find a Grave[Hentet fra Wikidata]
4. 1 2 3 4 5 6 7 8  «North Dakota Governor John Moses». National Governors Association. 2011. Besøkt 25. mars 2016.
5. ↑  Holtsmark, G. (red.) (1925). *Festskrift til femti års jubileet ved Oslo Handelsgymnasium*. Oslo. s. 148.
6. 1 2 3 4 5 6 7  «John Moses». State Historical Society of North Dakota. 2016. Besøkt 25. mars 2016.
7. 1 2  «John Moses (politiker)» **(engelsk)**. Find a Grave. Besøkt 25. mars 2016.
8. ↑  «''Governor John Moses''(North Dakota Governors Exhibit)». History.nd.gov. Besøkt 25. mars 2016.
9. ↑  «John Moses». Soylent Communications. Besøkt 25. mars 2016.

Eksterne lenker
---------------

* (en) John Moses hos Amerikas forente staters kongress' biografiske kartotek Rediger på Wikidata
* (en) John Moses Papers at The University of North Dakota
* (en) Exhibits - North Dakota Governors - John Moses
* (en) Exhibits - North Dakota Governors Online Exhibit
* (en) Soylent Communications
* (en) National Governors Association

| * v
* d
* r
Amerikanske senatorer fra Nord-Dakota |
| --- |
| Klasse 1 | 
* Casey
* Roach
* McCumber
* Frazier
* Langer
* Brunsdale
* Q. Burdick
* J. Burdick
* Conrad
* Heitkamp
* Cramer

 | USAs senat |
| Klasse 3 | 
* Pierce
* Hansbrough
* Johnson
* Thompson
* Purcell
* Gronna
* Ladd
* Nye
* Moses
* Young
* Andrews
* Conrad
* Dorgan
* Hoeven

 |

|  |  |
| --- | --- |
| Oppslagsverk/autoritetsdata | Store norske leksikon **·** Wikistrinda **·** Prabook **·** Historisk befolkningsregister **·** Geni **·** VIAF **·** GND **·** LCCN **·** US Congress
 |